Nehemia 12 | Beibele Inthaneteng | Phetolelo ya Lefase le Lefsa
12 Ba ke baperisita le Balefi bao ba rotogilego le Serubabele+ morwa wa Shealatiele+ le Jeshua:+ Seraya, Jeremia, Esera,
2 Amaria,+ Maluka, Hatushi,
3 Shekania, Rehuma, Meremothe,
4 Ido, Ginethoi, Abija,
5 Mijamini, Maadia, Biliga,
6 Shemaya,+ Joyariba, Jedaya,+
7 Sallu, Amoka,+ Hilikia le Jedaya.+ Bona e be e le dihlogo tša baperisita le tša bana babo bona mehleng ya Jeshua.+
8 Balefi e be e le Jeshua,+ Binui,+ Kadimiele,+ Sherebia, Juda le Matania+ yo a bego a okametše bao ba bego ba nea ditebogo le bana babo.
9 Bakabukia le Uni bao e lego bana babo bona ba be ba lebane le bona e le bahlapetši.
10 Jeshua a ba tatago Joyakima,+ Joyakima a ba tatago Eliashiba,+ Eliashiba a ba tatago Joyada.+
11 Joyada a ba tatago Jonathane, Jonathane a ba tatago Jadua.+
12 Mehleng ya Joyakima go be go na le baperisita, e lego dihlogo tša mašika a botatago bona:+ lapeng la Seraya+ e be e le Meraya; la Jeremia e le Hanania;
13 la Esera+ e le Meshulama; la Amaria e le Jehohanani;
14 la Maluki e le Jonathane; la Shebania+ e le Josefa;
15 la Harima+ e le Adena; la Merayothe e le Helekai;
16 la Ido e le Sakaria; la Ginethoni e le Meshulama;
17 la Abija+ e le Sikiri; la Miniamini e le ——;* la Moadia e le Pilitai;
18 la Biliga+ e le Shamua; la Shemaya e le Jehonathane;
19 la Joyariba e le Matenai; la Jedaya+ e le Usi;
20 la Salai e le Kalai; la Amoka e le Ebere;
21 la Hilikia e le Hashabia; la Jedaya+ e le Nethanele.
22 Balefi ba mehleng ya Eliashiba,+ Joyada,+ Johanana le Jadua+ ba ile ba ngwadišwa e le dihlogo tša mašika a botatago bona e bile e le baperisita go ba go fihla nakong ya go buša ga Dario wa Moperesia.
23 Bana ba Lefi ba ile ba ngwadišwa e le dihlogo tša mašika a botatago bona+ ka pukung ya ditaba tša mehleng yeo go ba go fihla mehleng ya Johanana morwa wa Eliashiba.
24 Dihlogo tša Balefi e be e le Hashabia, Sherebia+ le Jeshua morwa wa Kadimiele+ gotee le bana babo bona bao ba bego ba lebane le bona gore ba tumiše le go leboga Modimo go ya ka taelo+ ya Dafida monna wa Modimo wa therešo, sehlopha se sengwe sa go hlapetša se bapelane le se sengwe.
25 Matania,+ Bakabukia, Obadia, Meshulama, Talamoni le Akuba+ e be e le baletakgoro,+ ba hlapetša mafelo a bobolokelo a dikgoro.
26 Ba ba phetše mehleng ya Joyakima+ morwa wa Jeshua+ morwa wa Jotsadaka+ le mehleng ya mmuši Nehemia+ le ya moperisita Esera+ wa mongwalolodi.+
27 Ge go be go tlo kgakolwa+ morako wa Jerusalema ba ile ba nyakana le Balefi mafelong ka moka ao ba bego ba le go wona gore ba ba iše Jerusalema go yo kgakola morako wa yona ka lethabo le ka go nea ditebogo+ le ka go opela,+ le ka disimbala, dikwadi+ le diharepa.+
28 Bana ba diopedi ba kgobokana ba etšwa Seleteng sa Jorodane+ le Jerusalema ka moka le metsaneng ya Banetofa,+
29 le Bethe-giligala+ le mašemong a Geba+ le Asimafete,+ ka gobane go be go na le metsana+ yeo diopedi di bego di ikagetše yona go dikologa Jerusalema ka moka.
30 Baperisita le Balefi ba itlhwekiša+ ba ba ba hlwekiša le setšhaba+ le dikgoro+ le morako.+
31 Ke ile ka nametša dikgošana+ tša Juda morakong. Ka kgetha dihlopha tše pedi tše dikgolo tša diopedi tša go leboga+ Modimo le dihlopha tše dingwe tša go di šala morago, se sengwe se be se sepela ka go le letona morakong se lebile Kgorong ya Dithotobolo tša melora.+
32 Hoshaya le seripa sa dikgošana tša Juda ba di šala morago,
33 le Asaria, Esera, Meshulama,
34 Juda, Benjamini, Shemaya le Jeremia;
35 le yo mongwe wa bana ba baperisita bao ba letšago diphalafala,+ e lego Sakaria morwa wa Jonathane morwa wa Shemaya morwa wa Matania morwa wa Mikaya morwa wa Sakuri+ morwa wa Asafa,+
36 gotee le bana babo e lego Shemaya, Asarele, Milalai, Gilalai, Maai, Nethanele, Juda le Hanani ba swere diletšo+ tša mmino tša Dafida monna wa Modimo wa therešo; mongwalolodi Esera+ a ba etile pele.
37 Ge ba le Kgorong ya Sedibeng+ ba rotoga ka Manamelo+ ao a yago Motseng wa Dafida+ ka morotoga wa morako wo o lego ka godingwana ga Ntlo ya Dafida ba lebile Kgorong ya Meetse+ go ya ka bohlabela.
38 Sehlopha se sengwe sa diopedi sa go leboga+ Modimo se be se sepelela pele gomme nna ke se šetše morago ke na le seripa sa setšhaba seo se bego se le morakong, ka godingwana ga Tora ya Sebešo+ le Morakong wa Phaphathi,+
39 sa feta Kgorong ya Efuraimi+ sa leba Kgorong ya Motse wa Kgale+ go ba go fihla Kgorong ya Dihlapi+ le Toreng ya Hananele+ le Toreng ya Mea+ ke moka sa leba Kgorong ya Dinku;+ sa fihla sa ema Kgorong ya Baleti.
40 Mafelelong dihlopha tšeo tše pedi tša diopedi tša go leboga+ Modimo, tša fihla tša ema ntlong+ ya Modimo wa therešo le nna ke le gona ke na le seripa sa matona,+
41 le baperisita bao ba swerego diphalafala,+ e lego Eliakima, Maaseya, Miniamini, Mikaya, Elioenai, Sakaria, Hanania,
42 Maaseya, Shemaya, Eleasara, Usi, Jehohanani, Malakia, Elama le Esere. Diopedi tšeo di bego di okametšwe ke Isiraya tša tšwela pele di opela.+
43 Letšatšing leo ba dira dihlabelo tše dintši+ gomme ba thaba,+ ka gobane Modimo wa therešo o ile a dira gore ba thabe kudu.+ Basadi+ gotee le bana+ ba thaba mo e lego gore mogoo wa lethabo wa Jerusalema o ile wa kwagala kgole.+
44 Letšatšing leo gwa ba gwa kgethwa banna gore ba okamele diholo+ tša bobolokelo,+ tša meneelo,+ tša dithakangwaga+ le tša karolo ya lesome,+ gore ba kgobokeletše ka go tšona dijo tšeo di tšwago mašemong a metse tšeo di abelwago baperisita le Balefi+ go ya ka molao;+ ka gobane Bajuda ba be ba thaba ka baka la ge baperisita le Balefi+ ba be ba ba hlankela.
45 Baperisita le Balefi ba dira tirelo+ ya Modimo wa bona le ya tlhwekišo,+ diopedi+ le baletakgoro+ ba dira mediro ya bona go ya ka taelo ya Dafida le morwa wa gagwe Solomone.
46 Mehleng e fetilego ya Dafida le Asafa go be go na le dihlogo tša diopedi+ le dikopelo tša go tumiša le tša go leboga Modimo.+
47 Mehleng ya Serubabele+ le Nehemia,+ Baisiraele ka moka ba be ba nea diopedi+ le baletakgoro+ dijo go ya ka dinyakwa tša bona tša letšatši le letšatši e bile ba be ba di kgethagaletša Balefi;+ Balefi bona ba be ba di kgethagaletša barwa ba Arone.
^ Ka mongwalong wa Seheberu go bonagala go se na leina mo.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D16%26Chapter%3D12%26wtlocale%3DSE%26srcid=share⊂ject=Bala Beibele Inthaneteng